# Kantikou brezonek eskopti Zan-Briek ha Landreger/a-bezh

1° Le présent Recueil, composé par ordre de Monseigneur l’Evêque de Saint-Brieuc et Tréguier, est désormais le Recueil officiel du diocèse, ainsi que Sa Grandeur a daigné le déclarer.
2° On y trouvera, outre les anciens cantiques les plus connus et quelques nouveaux, un certain nombre d’autres, empruntés avec autorisation au Recueil diocésain de Quimper, à ceux des RR. PP. Jésuites et de M. Guillouzic, et au Levr Bugale Mari de M. Chatton.
Monseigneur l’Evêque de Quimper et de Léon a bien voulu nous permettre d’adapter aux dialectes briochins les N$^{os}$ que nous lui avons demandés.
3° Tout l’enseignement catholique est contenu ou rappelé dans ce petit livre, humble, mais précieux auxiliaire du catéchiste et du prédicateur. — On voudra bien remarquer cependant que le cantïque ne produit tout son effet que s’il est compris, goûté, retenu. On devra donc l’expliquer, fond et forme, le commenter même, avant l’exécution. Souvent, hélas ! il ne restera à nos enfants, des instructions et des impressions de leur première jeunesse, qu’un vague souvenir des réponses du catéchisme, et ces couplets familiers qui les suivront partout, et ne cesseront de leur chanter dans l’âme leur Dieu, leur Foi, leur Bretagne. — Leur Bretagne ! N’a-t-on pas trop négligé jusqu’ici de toucher la fibre patriotique bretonne, toujours prête à vibrer dans le sens chrétien ? Plusieurs morceaux de ce Recueil aideront à réparer cette faute.
4° Une partie plus spécialement liturgique, en breton et en latin, mettra les fidèles à même de mieux suivre les offices, et de chanter avec le
des Vêpres et de la Bénédiction du T. S. Sacrement ; de manière â remplacer, en cas de besoin, les Manuels ordinaires, et à faciliter la lecture latine, si indispensable.
5° Aux cantiques appartient « la première place après la liturgie » (Mgr Gay). Ainsi l'entendaient nos grands missionnaires du XVII$^e$ siècle, qui introduisirent l’usage des cantiques dont ils étaient les auteurs, jusque dans les offices solennels, à côté du latin. Serait-ce le moment de renoncer à des traditions que nos plus illustres évêques ont approuvées, dans une époque où nous n’avons pas trop de tous nos moyens d’apostolat pour sauver nos croyances ? Le seul, le magnifique orgue de nos campagnes, c’est la voix du peuple qui célèbre son Dieu dans l’idiome qu’il comprend.
6° En vue de l’unité il est désirable qu’on chante les cantiques sur les tons ici notés. — Le refrain, quand il y en a, appartient à la foule : le couplet à ceux qui ont un livre. — On peut donner un refrain provisoire aux autres cantiques, en prenant ailleurs un refrain connu du même ton ; v. g. O Kalon Zakr, Enor ha gloar, Ni ho salud Stereden, Parce Domine, Cor Jesu, etc., selon les circonstances.
7° Les Prières et les Litanies ont étê disposées en versets, comme les Psaumes. Chantées en deux chœurs elles seront mieux prononcées, mieux retenues, plus édifiantes. Ainsi font les Catholiques Irlandais.
8° Pie IX, le 7 avril 1858, a accordé une indulgence de 100 jours à ceux qui chantent des cantiques dans un oratoire public ou privé, chaque fois qu’il y a réunion.
RA VO JEZUS MEULET E BREIZ-IZEL BEPRED !
| 1. akt a fe war brezans doue Ma Doue, me gred fermamant Penoz ez oc’h aman prezant ; Rak-se gant gwir humilite Me rent homaj d’ho Majeste. 2. akt a adorasion M’hoc’h ador, Doue, ma C’hrouer ; M’hoc’h ador, Jezuz, ma Zalver; Choui eo ma mestr ha ma roue ; Ha d’ec’h ôn tout, korf hag ine. 3. akt a drugare M’ho trugareka, ma Otro, Dimeuz hoc’h oll madelezo ; D’am bean krouet ha prenet, | Hag en hoc’h Iliz resevet ; D’am beân (*henoaz) konservet, Ha diouz pep danjer diwallet. * Da noz leret hirie. 4 akt a ofrans Kement a rin hag a lirin, A zonjin hag a andurin, A ofran oll da c’hloar Doue, Dre-z-hoc’h, Mari, mamm a drue. 3. [sic] eksamen a gonsianz Ma Jezuz, reit d’in sklerijen, Evid ober ma eksamen. Hag eur gontrision barfet A gement pec’het am eus gret. En em arretomp aman da eksaminan hon c’honsianz. |
| 6. akt a gontrision. Ma Doue, me zo glac’haret D’ho pean kemend offanset, Abalamour d’ho madelez, D’ho majeste, d’ho santelez. 7. resolution Me a bromet en em viret, Gant gras Doue ouz pep pec’het, Specialamant ouz ar re Ma ôn ar muian kustum d’he. 8. akt a c’houlen Sellet ouzin, ô ma Jezuz, Ha reit d’in eur c’hras presius, Ar c’hras d’ho serviji fidel Ha d’ho karet bete mervel. | 9. peden d’ar werc’hez Gwerc’hez, ma mamm garantezuz, Ma rekommandet da Jezuz ; Gwerc’hez, ma mamm ha ma itron, Me rekommand d’ec’h ma c’halon. 10. peden d’an el-mad Ma El-mad, mesajer Doue, Miret ma c’horf ha ma ine, Ma miret ouz an Drouk-Speret, Ha, dreist pep tra, ouz ar pec’het. 11. peden d’an oll zent Me ho ped, Zent ha Zentezet, Da vean ma avokadet : Obtenet d’in digant Jezuz, Eur maro mad hag evuruz. |
N. B. — Mad eo lakat ar vugale hag ar re vraz da ganan ar Pater, Ave, Credo, Confiteor, brezonek ha latin, evel ma ve kanet ar Psalmou : ar c’houec’hvet ton eo ar gwellan da gemer.
6$^t$ ton romen.
[Kan plaen notennet]
Me gred en Doue... Me govez, etc.
| Pater noster, qui es in cœlis : * sanctificetur no men tuum. Adveniat regnum tuum : * fiat voluntas tua, sicut in cœlo et in terra. Panem nostrum quotidianum : * da nobis hodie. Et dimitte nobis debita nostra : * sicut et nos dimittimus debitoribus nostris. Et ne nos inducas in entationem : * sed libera nos a malo, amen. | Hon tad pehini zo en env : * ho hano bezet zantifiet. Ho rouanteles deuet d’imp : * ho polonte bezet gret war an douar evel en env. Reit d’imp hirie : * hon bara pemdeiek. Pardonet d’imp hon offansou : * evel ma pardonomp d’ar re o deuz hon offanset. Na bermetet ket e kouesfemp en dentasion : * mes hon delivret a bep drouk, evel-se bezet gret. |
| Ave Maria gratia plena : * Dominus tecum. Benedicta tu in mulieribus : * et benedictus fructus ventris tui, Jesus. Sancta Maria, Mater Dei: * ora pro nobis peccato- ribus; Nunc et in hora: * mortis nostra*, amen. | Me ho salud Mari, leun a c’hras : * an Otrou Doue zo genac’h. Beniget oc’h dreist an ol groage : * ha beniget ar freuz dimeus ho korf, Jezuz. Zantez Mari, Mam da Zoue : * pedet evidomp pec’herien; Breman hag en heur : * euz hon maro, evel-se bezet gret. |
| Credo in Deum Patrem omnipotentem : * Creatorem cœli et terræ. Et in Jesum-Christum, Filium ejus unicum : * Dominum nostrum. Qui conceptus est de Spiritu Sancto : * natus ex Maria Virgine. Passus sub Pontio-Pilato : * crucifixus, mor- tuus, et sepultus. Descendit ad inferos : * tertia die rexurrexit a mortuis. Ascendit ad coelos : * sedet ad dexteram Dei Patris omnipotentis. Indè venturus est judicare : * vivos et mortuos. Credo in Spiritum Sanctum: * Sanctam Ecclesiam catholicam, Sanctorum communionem. Remissionem peccatorum : * carnis resurrectionem, vitam æternam. Amen. | Me gred en Doue an Tad ol-c’halloudek : * Krouer an env hag an douar. Hag en Jezuz Krist: * e Vab unik, hon Otrou. A zo bet konsevet dre c’hras ar Spered-Santel: * ganet gant ar Werc’hes Vari. En deuz anduret dindan Bons-Pilat: * a zo bet kru- sifiet, maro hag interet. A zo bet diskenet d’an iferniou : * a zo resusitet an drede de, a varo da vev. A zo pignet en envou : * hag azeet en tu deou da Zoue an Tad oll-c’halloudek. Ac’hane e teui da varn : * ar re vev hag ar re varo. Me gred er Spered-Santel : * en Ilis santel katolik; komunion ar Zent. Remision ar pec’hejou : * rezureksion ar c’horfou ; ar vue eternel. Evel-se bezet gret. |
| Confiteor Deo omnipotenti: * beatæ Mariæ semper Virgini. | Me govez ouz Doue ol-c’halloudek: * ouz ar Werc’hez glorius Vari bepret Gwerc’hes, |
| Beato Michaeli archangelo : * beato Joanni-Baptistæ. Sanctis apostolis Petro et Paulo : * omnibus sanctis. Et tibi, Pater, quia peccavi nimis : * cogitatione, verbo et opere. Meâ culpâ, meâ culpâ : * meâ maximâ culpâ. Ideo precor beatam Mariam semper Virginem * beatum Michaelem archangelum, beatum Joannem-Baptistam, Sanctos Apostolos Petrum et Paulum : * omnes sanctos, Et te, Pater, orare pro me : * ad Dominum Deum nostrum, amen. | Ouz an otrou zant Mikel arc’hel : * ouz an otrou zant Ian-Vadeour. Ouz an ebestel zant Per ha zant Pol : * ouz an ol Zent ha Zentezet. Hag ouzoc’h, ma Zad kovezour, abalamour am euz pec’het braz : * dre zonj, dre goms, dre euvr ha dre omision. Dre ma fot, dre ma fot : * dre ma brasan fot, Rak-se e pedan ar Werc’hez glorius Vari bepret Gwerc’hes: * an otrou zant Mikel arc’hel, ant otrou zant Ian-Vadeour. An ebestel zant Per ha zant Pol : * an ol zent ha zentezet, Ha c’houi, ma Zad kovezour, da bedi Doue evidon : * evel-se bezet gret. |
Ton N° 35.
| 1. Eun Doue hepken adori Ha dreist pep tra ol a gari. 2. Doue en ven na doui ket Na netra ol dimeus ar bed. 3. Ar zuliou zantel a viri Evit Doue ma serviji. 4. Da dad, da vam a enori Evit pel amzer ma vevi. 5. Muntrer ma’vi [sic] e nep feson Nag a efet nag a galon. | 6. Dioual deuz al lubrisite Hag a gorf hag a volonte. 7. Domaj ebet da zen na ri. Ha, mar-t-euz gret, hast re[pari. 8. Gevier, na neb fals testeni Mir biviken na lavari. 9.Na c’hoanta dre luksur pec’hi, Nag e zonj vil na nem bliji. 10 Madou re al na zezir ket O c’hemeret hep lealdet. |
| 1. Kleo devotamant pen-da-ben, Bep sul, bep gouel, an oferen. 2. Zantiflan ri ar goueliou War o hed evel ar zuliou. 3. Koves da bec’hejou hep mez, Da vianan bep bla eur wes. 4. Korf da Zalver a resevi En amzer bask hep diferi. | 5. Iun a ri an daouzek deiou, Ar c’horeiz, hag ar vijiliou. 6. Da wener kig na zebri ket Nag ive da zadorn nepret. Setu lezen ar gristenien, Gras d’imp d’he miret da viken! Neb he miro war an douar, A vo kurunet barz ar gloar. |
[Kan plaen notennet.]
Kyrie e-le-i-son,— Kyrie e-le-i-son, etc. — Pater
de cœlis Deus : — Miserere nobis. — Fi-li, etc.
1. Sancta Maria; Sancta Dei Genitrix; * Sancta
Virgo virginum, O-ra, o-ra pro no-bis. Mater
Christi, etc.
| Kyrie eleison, — Kyrie eleison. Christe eleison, — Christe eleison. Kyrie eleison, — Kyrie eleison. Christe audi nos, — Christe exaudi nos. | Pater de cœlis, Deus. — Miserere nobis. Fili Redemptor mundi Deus, — Miserere nobis. Spiritus Sancte, Deus, — Miserere nobis. Sancta Trinitas, unus Deus, — Miserere nobis. |
| 1. Sancta Maria ; sancta Dei Genitrix : * sancta Virgo Virginum. — Ora, ora pro nobis. 2. Mater Christi ; mater divinae gratise : * mater purissima. — Ora, ora pro nobis. 5. Mater castissima ; mater inviolata : mater intemerata. — Ora... 4. Mater amabilis ; mater admirabilis : * mater boni consilii. — Ora... 5. Mater Creatoris, mater Salvatoris : * virgo prudentissima. — Ora... 6. Virgo veneranda ; virgo prædicanda: * virgo potens. — Ora... 7. Virgo clemens; virgo fidelis : * speculum justitiæ. — Ora... 8. Sedes sapientiae ; causa nostræ lætitiæ; * vas spirituale. — Ora... 9. Vas honorabile; vas insigne devotionis : * rosa mystica. — Ora... 10. — Turris davidica ; turris eburnea : * domus aurea. — Ora... 11. Fœderis arca ; janua | cœli : * stella matutina. — Ora... 12. Salus infirmorum ; refugium peccatorum : * consolatrix afflictorum. 13. Auxilium Christianorum ; regina Angelorum : * regina Patriarcharum. — Ora... 14. Regina Prophetarum ; regina Apostolorum : * regina Martyrum, — Ora... 15. Regina Confessorum; regina virginum : * regina sanctorura omnium. — Ora... 16. Regina sine labe originali concepta : * regina sacratissimi Rosarii ; regina pacis.— Ora... Agnus Dei qui tollis peccata mundi, — * Parce nobis, Domine. Agnus Dei qui tollis peccata mundi, — * Exaudi nos, Domine. Agnus Dei qni tollis peccata mundi, — * Miserere nobis. Ora pro nobis sancta Dei genitrix. — Ut digni efficiamur promissionibus Christi. |
Oremus. — Gratiam tuam, quæsumus, Domine, mentibus nostris infunde; ut qui Angelo nuntiante, Christi filii tui incarnationem cognovimus, per passionem ejus et crucem ad resurrectionis gloriam perducamur. Per
[Kan plaen notennet.]
De profundis clamavi ad te Domine : * Domine
exaudi vo-cem meam. Fiant aures, etc.
| Fiant aures tuae intendentes : * in vocem deprecationis meae. Si iniquitates observaveris, Domine : * Domine, quis sustinebit. Quia apud te propitiatio est: * et propter legem tuam sustinui te, Domine. Sustinuit anima mea in verbo ejus : * speravit anima mea in Domino. A custodiâ matutinâ | usquè ad noctem : * speret Israel in Domino. Quia apud Dominum misericordia : * et copiosa apud eum redemptio. Et ipse redimet Israel : * ex omnibus iniquitatibus ejus. Requiem æternam : * dona eis Domine. Et lux perpetua : * luceat eis. |
Oremus. — Fidelium Deus omnium conditor et redemptor, animabus famulorum famularumque tuarum remissionem cunctorum tribue peccatorum, ut indulgentiam quam semper optaverunt, piis supplicationibus consequantur. Qui vivis et regnas in secula seculorum. A men.
[Kan plaen notennet.]
Me a gred ferm, o ma Doue, An ol artiklou deuz
ar Fe, Rak c’houi ec’h euz o revelet Hag a zo gwi-
[Kan plaen notennet:]
rion pa gomzet; Hag an I-lis a bropos d’in An
ar-tiklou-ze da gredin.
| Ma Doue, ma ol esperans, Enoc’h ema ma ol fians : M’esper digant ho madeles Gras d’ober ma zilvidiges, | Dre zikour Jezuz, ma Otrou, Mar miran ho kourc’hemenou. |
| Douc, leun a berfeksion, Me ho kar a greiz ma c’halon, Abalamour ma veritet | Dreist pep tra ol bezan karet ; Ma nesan a garan ive Abalamour d’ac’h, ma Doue. |
| Angelus Dominï nuntiavit Mariæ : — * Et concepit de Spiritu Sancto. Ave Maria gratia plena : * Dominus tecum, Benedicta tu in mulieribus : * et benedictus fructus ventris tui Jesus. Sancta Maria, Mater Dei : * ora pro nobis peccatoribus, Nunc et in hora: * mortis nostræ, amen. | Ecce ancüla Domini : — * Fiat mihi secundum verbum tuum. Ave Maria, etc. Et Verbum caro factum est : * Et habitavii in nobis. Ave Maria, etc. V/ Ora pro nobis sancta Dei Genitrix. R/ Ut digni efficiamur promissionibus Christi. |
Oremus. — Gratiam, etc., p. 7.
Gloria Patri et Filio : * et Spiritui Sancto
[Kan plaen notennet:]
En hano an Tad hon c’hrouer ; Ha Jezus e Vab,
hon Zalver, Hag ar Spered-Santel i-ve, Tri ferson
er memes Doue.
| 2. Reit d’in, ma Jezuz beniget, Eur speret dous, humbl ha parfet, Evit gallout diski erfad Ar C’hatekis, herve ma oad. | 3. Reit d’in ar c’hras ma komprenin, Ar pez a vo diskleriet d’in : Ha goude hen bezan disket Ar c’hras d’hen pratikan bepret. |
| 1. M’ho trugareka, ma Jezus, Dimeus ho kelen presius : Ha dreist peb tra, deuz ar gentel, A zo bet disket d’in bugel. 2.Ma Zalver Jezuz, pardonet, Mar d’on hirie sklanv a speret: | Na zellet ket ouzin, allaz ! Ne d’on nemet eur bugel c’hoaz ! 3. Eur c’hrouadur a vo kollet Mar goar ar mad ba n’hen gra ket : Dre ma tisker d’in ho lezen Ma gret ive furoc’h kristen |
In nomine Patris et Filii — * Et Spiritus Sancti, amen.
En hano an Tad hag ar Mab : — * Hag ar Speret Santel, evel-se bezet gret.
* O ma Doue, o ma Jezus,
* En ho prezans me zo eürus,
* Ha, gant ho kras, me vo nerzus,
* Doue a wel ar pesket mud
* Er mor kuzet,
* Kouls hag an evnig war e glud
* D’an noz kousket. O ma Doue, etc.
* N’euz ket en Env eur stereden
* Ha na welfe,
* Pe war an douar eur ioten
* Na anavfe.
* Gwelet a ra, rog ma komzan,
* Ma zonjezon,
* Kement a ran hag a laran,
* Gwel evidon.
* Pa zihunan euz ar beure
* E sell ouzin,
* Em ol labour a-hed an de
* Ema genin.
* N’euz forz pelec’h enem gavan,
* Ti, park, pe brad,
* Warnon, o Doue, e santan
* Ho taoulagad.
* En ho prezans, leun a zudi,
* Me a fell d’in,
* Ho karet hag ho serviji
* Pad ma vevin.
* Neuze, raktal m’am bo treuzet
* Dor ar maro,
* Er Barados evit bepret,
* Me ho kwelo.
K. G. 1912
* Speret Zantel, ol ners ar bed kristen,
* Plijet genac’h enomp breman disken :
* A sklerijen karget hon sperejou
* A garante tomet hon c’halonou.
* An Ebestel en eur zâl unanet
* A dân ho kras ec’h euz gwejal devet ;
* Bet evidomp ar memes madeles,
* Na n-omp heb-oc’h nemet zempladures.
* Gwerc’hes Vari, esperans ar pec’her,
* Pedet Jezuz ho Mab hag hon Zalver :
* Obtenet d’imp kompren komjou Doue
* Ha da viken o miret goude-ze.
* Deut me ho ped, Speret-Zantel,
* Karget kalon an dud fidel,
* De ha noz dalc’het bev en-he
* An tan flam euz ho karante.
* Mar skuillet enomp ho krasou,
* Wardro gant ho tonezonou,
* An douar a vo neveet,
* Doue dre-ol a vo meulet.
* Gwerc’hes Vari, Mam hon Zalver,
* Ken galloudus ha ken tener,
* Evidomp-ni breman pedet,
* Ar Speret-Santel ho Pried.
N. B. Kantik-al d’ar Speret-Santel, n° 126.
* Ofromp d’an Env ar zakrifis
* Na n-euz netra a gen kaer priz
* Evel Jezuz stag ouz e Groaz,
* War an Oter o tisken c’hoaz.
* En oferen, e gwirione,
* Korf ha goad Jezuz Mab Doue,
* Elec’h ar bara hag ar gwin
* Aman diragon a welin.
* Gant ar belek me a fel d’in
* Kinig ive an Oan divin
* Vit adori vel m’eo dleet
* An tri Ferson euz an Dreindet.
* Vit trugarekat hon Otrou
* Euz kement a vadelezou,
* Warnon ha war an ol skuillet,
* Aboe ma n-euz krouet ar bed.
* Vit goulen pardon digantan
* Euz ar pes a zisplij dezan
* Enon hag en ol bec’herien,
* Euz hon c’hrimou, euz hon ieinien.
* Vit ma c’hado bemde enomp
* Grasou da grenvat ac’hanomp
* Eneb ar c’hig, an drouk-speret,
* Hag eneb ar bed miliget.
* Ofr a ran c’hoaz ar Zakrifis
* Vit hon Mam zantel an Ilis :
* Ma trec’ho dre-ol er brezel
* Gret a bep tu d’an Aviel.
* Breman-zouden, o ma Zalver,
* E tiskenfet war an oter ;
* Karget a fe grenv ma ine,
* Ha ma c’halon a garante.
* Ha c’houi bet zonj, Gwerc’hes Vari,
* Ec’h euz hen ganet vidomp-ni ;
* Tolet warnezan ha warnon
* Eur zel a vam, zel ar galon.
* M’hoc’h ador gant doujans, o Doue kuzet,
* A chom aman gwir-mad en Hosti zakret ;
* Ol, d’anzav ho prezans e pleg ma c’halon,
* Hep gortoz kompren eur mister zo ken don.
* Lagad, dorn ha genou a fazi aman,
* Mes, dal m’ec’h euz komzet, me gred hep krenan :
* Penoz na gredfen ket lavar Mab-Doue ?
* Gwiroc’h vit e goms n’euz ket eur wirione.
* Er Groaz enem guzec’h vel Doue hepken ;
* Aman ez oc’h kuzet vel Doue ha den :
* C’houi, ma Zalver Jezuz, c’houi eo koulskoude,
* Ha gant feiz al Laer-mad ho pedan ive !
* Gouliou ho korf zakr Thomas o gwele ;
* Heb gwelet me ho kalv ma Mest, ma Doue :
* Gret ma kresko en-on ar greden bemde,
* Kouls hag an esperans, hag ar garante.
* Hosti, a zigas zonj euz maro Jezus,
* Bara bev an ine, boed dous ha magus,
* Bezet c’houi ma bevans, ha gret d’am speret
* Kavet enoc’h blaz vad, blaz Doue bepret !
* Pellikan truezus, ma Zad, ma Otrou,
* Am goalc’het en ho koad euz ma fec’hejou :
* Eur strink hepken a hel goalc’hi an ol bed,
* A gement torfet a zo hag a zo bet !
* O Jezuz, d’am zellou breman goloet,
* Plijet terri ar c’hoant am euz d’ho kwelet
* Azeet war ho tron e lein an Envou,
* Evel m’ho kwel eno ar zent hon tadou. Amen.
* Me ho salud, Korf ma Zalver,
* Zo diskenet war an Oter ;
* Enoc’h ar bara zo chanchet,
* Ha genac’h e vezin maget
* Me ho salud, o Goad divin,
* Zo er c’halis elec’h ar gwin ;
* C’houi evidon zo bet skuillet,
* Deut d’am goalc’hi a bep pec’het.
* O Jezuz, o Hosti zantel,
* a zalc’h digor porjou an Env,
* Spontus ouzomp e sav brezel,
* Roet nerz hag e vezimp krenv. Amen, amen, amen.
* Deut oc’h war an oter aman,
* Elec’h ar bara hag ar gwin,
* Da zigas, evit o magan,
* D’hon ineou eur boed divin.
* D’an tri Ferson euz an Dreindet
* Gloar a beurz an oll groadurien :
* Gras d’imp heb dale d’o gwelet,
* En hon gwir vro da virviken !
* Amen, Amen, Amen.
K. G.
* War an Oter
* piou a welan o tisken ?
* Jezuz ma Mest, gwir Doue ha den,
* War an Oter ;
* Hen gouzout a ran,
* C’houi, Jezuz, a zo aman,
* War an Oter.
* Dre garante
* Ous ar Groaz c’houi oe staget ;
* En eur vervel ec’h euz hon frenet
* Dre garante :
* Aman c’hoaz bemde
* D’in e tigaset bue,
* Dre garante.
* Me hoc’h ador
* Vel ar bastoret gwejal
* E Bethlehem, kreiz an noz tenval ;
* Me hoc’h ador
* Vel ar Vadalen,
* Lein ar C’halvar ’n ho kichen,
* Me hoc’h ador.
* Me a garfe,
* Kouls hag ar lamp arc’hantet,
* En hoc’h ilis chom genac’h bepret,
* Me a garfe
* Zantout ma c’halon
* Mui ous mui groezus enon
* Me a garfe.
* O ma Jezus,
* Ho penoz a c’houlenan ;
* Ar bed zo fal, ha me zo ken goan,
* O ma Jezus,
* Roet d’in hirie
* Ners da zerviji Doue,
* O ma Jezus.
K. G.
* O Zakramant ar c’haeran,
* Lec’h teu Doue d’hon magan ;
* Jezus a zo aman c’hoaz
* Koulz ha gwejal war ar Groaz,
* Jezus a zo aman c’hoaz
* Koulz ha gwejal war ar Groaz,
* D’an Ebestel e lare
* Ha d’ar veleien goude ;
* « Heman eo ma c’horf, debret,
* Heman eo ma goad, evet. »
* Ar belek, er goureou.
* A lar ar memes komjou :
* Kenkent ha ken alies
* Jezus a zent ouz e vouez.
* N’en euz ken war an oter
* Nemet Korf zakr hon Zalver :
* E gik, lec’h ar bara-kân.
* Lec’h ar gwin, Goad pur an Oân.
* Ar spesou a n-euz miret
* O liou, o blaz ’vel bepred ;
* Kuzet euz-se didane
* Eman Korf ha Goad Doue.
* Diëz a vefe kompren…
* Kredi a dleomp hepken :
* Digoromp lagad ar Fe,
* Hag e welfomp hon Doue.
* Jezus en daou spes a zo,
* Den ha Doue war-eun-dro :
* ’N e bez er spes a vara,
* Er spes a win memes tra.
* Dont a ra d’hon ilijou
* Hep kuitat lein an Envou :
* Er burzud-ze e welomp
* Pegeit e kar ac’hanomp !
* Neb enem gav e goal stad
* Hag a gred velkent tostat,
* A gomet eun torfet braz
* Henvel ous hini Judas.
* Neb a resev e stad vad
* Korf hon Zalver hag e Voad,
* Gantan a zo unanet,
* A galon hag a speret.
* O kristenien, adoret
* Jezus ouz e Groaz staget ;
* Adoret han en Envou
* Hag en e dabernaklou.
* E peb lec’h, e peb amzer,
* Meulomp Jezus, hon Zalver ;
* Dreist ol karomp anezan
* Er Zakramant ar c’haeran ! Amen
* Me gred ferm hep doutans ebet
* Ec’h an da resev en efet
* Jezus gwir den ha gwir Doue,
* Er zakramant a garante.
* Doue, leun a berfeksion,
* Me ho kar a greiz ma c’halon ;
* Ma nesan a garan ive
* Abalamour d’ac’h, ma Doue.
* Allaz, allaz, petra on-me
* Da dostat ouzoc’h, ma Doue,
* Ne n-on nemet eur pec’her kez,
* Mes c’houi zo leun a vadeles !
* Ah ! pebes dezir am euz-me
* Da resev bara an ele !
* Dizec’han ran gant ar zec’het
* O c’hortos monet d’ar banket.
* Gwerc’hes, c’houi ec’h euz hen roet
* Er c’hraou gwejal d’ar bastoret :
* Euz ho torn me fel d’in ive
* Digemer ma Zalver hirie.
* Eur zel c’hoaz, eur zel a drue,
* O ma Jezus, war ma ine,
* Arog antren, goalc’het enon
* Kement a ra poan d’ho Kalon !
* Doue eternel, leun a c’hloar,
* Krouer an env hag an douar,
* M’oc’h ador breman em c’halon
* Gant respet ha devosion.
* Penos hellin-me, ma Doue,
* Trugarekat ho majeste ?
* Na welan netra em ine
* Nemet pec’het ha paourente.
* A greiz ma c’halon, ma Doue,
* M’ho kar hag ho karo bemde,
* Abalamour ma veritet,
* Dreist peb tra ol bezan karet.
* Me ofr em flas, Tad eternel,
* Jezus ma mest, ho Mab Zantel ;
* Me ofr c’hoaz, euz ma faourente,
* Ma c’halon, ma c’horf, ma ine.
* O ma Jezus, zelet ouzin
* Ha reit d’in ar pez a fel d’in ;
* Ar c’hras d’ho serviji bepret
* Hag ar c’hras n’oc’h offansin ket.
* Ma Jezus, beniget ive
* An Ilis gant he bugale,
* Ma bro, ma zud, ma mignonet,
* Hag ar re n-euz ma offanset.
* Deut ol ha deut gant fe,
* Deut d’ar banket presius ;
* Galvet oc’h gant Doue
* Da zibri ouz tol Jezus,
* Jezus !
* Barados an ine
* Eo chom genac’h noz de.
* Mar deziret madou
* Aman ema an tensor
* Pehini ho rento
* Pinvikoc’h evit ar mor,
* Jezus !
* Perc’hen, an ol vadou
* Ha mest an ol c’hrasou
* An aour hag an arc’hant
* Na n-int nemet paourente
* E kichen ar prezant
* An ofr d’imp ol Mab Doue,
* Jezus !
* A ro d’imp e ol vad
* Evit hon pinvikat.
* E Gorf, Goad hag Ine,
* Ebars an hosti kuzet,
* Gant e Zivinite
* a vezo meuz ar banket,
* Jezus !
* Ha c’hoaz, pec’her divad,
* Na brizes ket tostat !
* M’hen gwei war an Oter,
* Devet gant ar garante,
* O c’hortoz ar pec’her
* Evit toman e ine,
* Jezus !
* A c’houlen hon c’halon
* Evit bezan e dron.
* Goude poaniou ken braz
* Gouzanvet war ar C’halvar
* A n’euz deurveet c’hoaz
* Chom genimp war an douar,
* Jezus !
* Evit magan bemde
* Hon c’horf hag hon ine.
* Ol zent euz an Envou
* Prestet dln ho karante,
* Reit d’in ho kalonou
* Evit karet ma Doue
* Jezus !
* A glask disken enon
* Dre ar gomunion !
* Mes alas ! pa zonjan
* Penos am eus offanset
* Ar mignon ar gwelan
* Hag ar fidelan pried,
* Jezus !
* Gant glac’har em c’halon
* E c’houlenan pardon ?
* Nan, na veritan ket,
* M’hen anzav gant gwirione,
* Goude bezan pec’het,
* Dibri bara an ele
* Jezus !
* c’houi eo ar zanteles
* Ha me eur pec’her kez !
* Enor da virviken
* E zakramant an Oter
* D’an Doue a zisken
* Dindan spezou ken dister,
* Jezus !
* Ra vo dre-ol meulet
* Ha gant an ol karet !
* Eun dezir braz am euz da virviken da garet
* Jezus gwir Vab Doue, ha ma Zalver beniget.
* Diskan.
* O ma Jezus ! o ma c’harante,
* Bezet em c’halon, ha bemnoz ha bemde.
* Ma Jezus, c’houi zo mad, c’houi a zo trugarezus,
* Ma Jezus, c’houi zo dous, c’houi a zo karantezus.
* Bete breman on bet ziouas ! en em abuzet,
* Gant afferiou ar bed ken e oan gante dallet.
* Mez breman, ma Jezus, me a ro d’ac’h ma ine
* Ma c’horf ha ma c’halon vit ar rest euz ma bue.
* O pebes karante ec’h euz-hu bet, ma Zalver,
* Da vezan bet skuillet ho koad evit ar pec’her ?
* Goude mervel vidomp er Groaz war lein ar C’halvar,
* E chomet c’hoaz genimp d’hon magan war ann douar !
* Pegen euzus eta, pegen fol eo ar pec’het,
* Pa n-euz lazet Jezus ma Redemptor beniget !
* O pec’het miliget, birviken mui n’am zrec’hi,
* N’am bezo ken ouzid nemet heuz ha kasoni.
* Pegouls e welin-me an ol oc’h ober brezel
* E pevar c’horn ar bed d’an ol bec’hejou marvel !
* Koulskoude, ma Jezus, paour ha zempl evel ma z-on,
* N’hellan ket pell mont eün mar na renet ac’hanon.
* Evit heuill ho lezen ha plegan ma gwal dechou,
* Am euz ezom bemde euz ho nerzusan grasou.
* Gret eta, m’ho suppli, d’in ma-unan ma varvin
* Hag evidoc’h hepken em ol amzer ma vevin !
* N’am euz ken, o Jezus, c’hoant ebet war an douar
* Nemet ma veritin mont davedoc’h en ho kloar.
* O na hir eo an noz, pegouls e tei an de,
* Ma’z in da zigemer Jezus ma c’harante !
* O na hir eo an noz ! Pegouls e tei an de ?
* Diskan.
* Dispozet ma c’halon d’ho resev, ma Doue :
* Laket en-on fe grenv, esperans, karante,
* Dispozet ma c’halon d’ho resev, ma Doue !
* Dihun ha zav, ma c’horf, deomp da gavet Jezus,
* Me glev ouz ma gervel e vouez karantezus.
* Dihun ha zav…, etc.
* Pegouls e vin arru, o ! hent, na hir out-te !
* War lein ho tiouaskel, Elet, ma douget-me.
* Pegouls e vin…, etc.
* O ma c’halon em c’hreiz, bez leun a levene,
* Gwelet a ran erfin ti zantel ma Doue.
* O ma c’halon…, etc.
* O ilis beniget, hast digor d’in an or,
* Ma redin da gavet ma Jezus, ma zensor.
* O ilis beniget…, etc
* Diwar dreujou ho ti, Jezus, ho saludan,
* Eur pec’her evel-d-on a dlefe chom aman…
* Diwar dreujou…, etc.
* Me ho salud ive, zent hag elet eürus,
* A zo en ilis-man tro-war-dro da Jezus.
* Me ho salud ive…, etc.
* Tabernakl alaouret, te zo tron ma Roue,
* Setu me d’an daoulin dirag e vajeste.
* Tabernakl alaouret…, etc.
* Jezus, me hoc’h anav dre zaoulagad ar fe :
* C’houi welan en Hosti, ma Zalver, ma Doue !
* Jezus, me hoc’h anav…, etc.
* Diskenet, o Jezus, euz an oter breman,
* E diabars ma c’halon, diskenet d’am magan.
* Diskenet, o Jezus…, etc.
* Jezus a zo genin ha me zo gant Jezus,
* Nemet er Baradoz netra ken dudius.
* Jezus a zo genin…, etc.
* Pelloc’h, o ma Jezus, c’houi hepken a garin,
* Dalc’hmad em ezomou c’houi hepken a glaskin.
* Pelloc’h, o ma Jezus…, etc.
* Elet euz ar Baradoz, zellet pebes enor
* A ra d’imp er Zakramant Jezus hon Redemptor :
* Eur wej evit hon prenan ec’h eo bet inkarnet,
* Hag evit dont d’hon magan genimp e chom bepret !
* Mari, gwir Vam da Jezus, Mari ma Mam dener,
* Ma zikouret da resev ho Mab ha ma Zalver :
* Me na n-on ziouas netra, netra nemet pec’het,
* Mes enoc’h ec’h esperan, o ma Mam beniget.
* Krouer an Env, an douar, war an oter bemde,
* Dre goms nerzus ar belek a zisken a neve ;
* Eun Doue kalz hueloc’h evit ar firmamant,
* Enem izela didan spesou ar zakramant.
* Eun Doue na chanj james epad an ol amzer.
* Eun Doue war bal e zorn a doug ar bed antier,
* Enem lez gant ar belek da vezan diblaset
* Evit disken e kalon ar paouran euz ar bed !
* O mirakl ar zouezusan e-touez ar miraklou,
* O burzud na hell kompren ar c’haeran sperejou :
* Evit gonit kalonou ho pugale ingrad,
* O maget, o ma Jezus, gant ho Korf ha ho Koad !
* Nan, evit eur mab unik ar vam an deneran,
* Biskoaz na zantas kement he c’halon o toman !
* Goude ken braz karante piou a helfe refus
* Konsakri e ol galon d’ho karet, ma Jezus ?
* Mar d-eo dister kalonou ar zent hag an ele,
* Evit karet eun Doue ken dign a garante,
* Penos e prizet, Jezus, dre ar gomunion,
* E kalonou ken sklaset dont da ober ho tron !
* Penos kredi azean ouz tol zakr eun Doue,
* Goude bezan offanset kement e vajeste ?
* D’ho taoulagad, ma Zalver, na heliomp prezanti
* Nemet kalonou ziouas ! leun a ingrateri.
* Koulskoude pa hon galvet da vont ol d’ar banket,
* Dre eur gomz a drugare effaset hon fec’het :
* Teuet sklas hon c’halonou gant tan ho karante,
* Leun a joa hag a fians e tostaïmp neuze.
* Pebes eürustet breman pa zantin em c’halon
* Jezus o vevan genin evel eur gwir vignon :
* E ine gant ma ine pelloc’h enem vesko,
* Gant ma goad em izili e oad pur a redo.
* Prestet d’in ho tiou-askel, ma El-mad zoursius,
* Ma ninjin evel eur goulm etre divrec’h Jezus ;
* Me rei dezan ma c’halon, hen rei d’in e hini,
* Gantan me a repozo e peoc’h ha dizoursi.
* Adoromp ol en Hosti zakret
* Eun Doue leun a garante :
* Eur wej evidomp eo bet ganet,
* War an Oter e teu bemde !
* Pegen braz eo galloud ar belek,
* Laret a ra ur goms hepken
* Hag e tisken an Ol C’halloudek
* Doue a zent ouz mouez an den !
* Er mister-man, Tad madelezus,
* Enem roet d’ho pugale :
* Ho Korf zantel, ho Koad presius
* Zo magadures hon ine ;
* Mes evit ma vezimp preparet
* D’ho tigemer en hon c’halon,
* Digaset warnomp ol ho Speret,
* Da zevel d’ac’h eur c’haer a dron.
* Gloar d’an Tad eternel, hon C’hrouer,
* Ha Krouer kement a zo mad ;
* Gloar ive da Jezuz hon Zalver,
* A n-euz hon prenet gant e voad ;
* Gloar d’ar Speret a ro d’an ine
* Ners da gerzat er gwir Lezen ;
* D’an tri Ferson ’n eur memes Doue
* Gloar ha meulodi da viken !
* Me hoc’h ador, ma Jezus, euz a greiz ma c’halon ;
* C’houi eo Doue ma C’hrouer, c’houi zo den eveldon :
* O pegen braz karante, kemer hon zempladur,
* Hag er Zakramant zantel bezan hon magadur !
* Dister edoc’h en eur c’hraou e kreiz al loenet mud,
* Diners, ouz ar Groaz staget, ha nac’het gant an dud ;
* Aman pa zellan ouzoc’h, izeloc’h ho kwelan,
* Ha pa chilaou ma diskouarn mouez ebet na glevan !
* A dreuz d’ar spesou trompus ma c’halon koulskoude,
* Ho klask, ho kav, hoc’h anav, ma Zad ha ma Roue :
* C’houi eo bugel Bethlehem, micherour Nazareth,
* Prener ha perc’hen ar bed, eil ferson an Dreindet !
* Pa zonjan ez oc’h Doue e krenan diragoc’h ;
* Er c’hraou ha war an oter n’am euz ket aoun ouzoc’h ;
* Trugare ’ta, ma Jezus, da vezan diskenet
* En hon zouez, en ilis-man, vit chom genimp bepret.
* Er park pad ma labouromp da c’honit hon bue,
* Ho lagad tener hon heuill dreist rec’hier ha mene ;
* Ha pa gemer hon memprou dic’han epad an noz,
* Euz an oter ho sellou a bar war ar baros.
* Na hell ket ma daoulagad miret a skuill daerou
* Pa zonjan ’n ho madeles, ma Jezus, ma Otrou,
* Pa welan ar garante hoc’h euz en hon andret,
* Ha ni na m-omp gret biskoas nemet drouk ha pec’het !
* D’ac’h eo an erv hag ar greun, ar prad hag al loenet,
* Ni zo mevelien ho ti, gant ineou sklaset,
* Sklaset didan an avel a c’houez euz an ifern ;
* Eno, mar n’hon zoutenet e kouezimp bern ouz bern !
* Miret hon zeod ’n hon genou evit ma finvo ket
* Da gomz dirag ar re-all komjou an drouk-speret :
* Hêlet hon daouarn, hon zreid, ha dreist-ol hon ine,
* Ma vo hon erv eün ha leun, ha kaer an est goude !
* Hag arlerc’h bezan poaniet diragoc’h er bed-man,
* Arlerc’h bezan pedet stank en hoc’h ilis aman,
* Dirag ho tron en Envou, d’ac’h ni ol a gano
* Kan an anaoudeges-vad, vel ma kaner eno ! Amen.
* Adoromp ol e Zakramant an Oter
* Gwir Vab Doue, Jezus hon Mest, hon Zalver :
* Sperejou evurus, prinset euz e bales,
* Adoret-han genimp, Meulet-han da james,
* Meulet-han da james.    (bis)
* Dre drugare evidomp ol inkarnet,
* Dre garante en Hosti zantel kuzet,
* Deut, ma Zalver Jezus, euz an oter ho tron,
* Da rei d’imp ol breman ho penediksion,
* Ho penediksion.    (bis)
* Enor ha gloar ha karante eternel,
* D’an Tad, d’ar Mab, ive d’ar Speret-Zantel :
* Meulomp hag adoromp tri Ferson en Doue,
* Epad an ol amzer hag an eternite,
* Hag an eternite.    (bis)
* Ni hoc’h ador a galon,
* Ni hoc’h ador a galon,
* Ni hoc’h ador gant gwir devosion.
* Jezus, Zalver adorabl, zellet ho pugale,
* Stouet int ol d’an daoulin Dirak ho majeste :
* Hoc’h adori a reont euz a greiz o c’halon,
* Zellet he gant madeles, euz an Oter, ho tron.
* Evit-he ec’h euz roet ho koad hag ho pue,
* Hag evit-he e chomet en Hosti noz ha de :
* Evit-he c’h euz digoret porjou ar Barados ;
* Gret ma z-imp di d’ho meuli ha genac’h da repos !
* Zoursen euz an ol c’hrasou, skuillet gant abondans
* Ho faveuriou presius war ar bobl euz a Frans :
* Miret enomp ar gwir fe, ar gwir relijion,
* Ha roet d’ho pugale ho penediksion.
* Ele, zent ha zentezet, sperejou evurus,
* Glorifiet evidomp hon Tad karantezus ;
* Ha ni meulomp-han ive dre hon bue zantel,
* O c’hortos kanan dezan eur c’hantik eternel.
* Euz a vreman bete’r maro,
* Meulomp Je-zus hag e hano :
* Ra vo karet e peb amzer
* Hag adoret war an Oter !
* Ma Jezus, d’ar bobl zo aman
* Stouet diragoc’h o kanan,
* Deurveet rei, gant ho penos,
* Ners d’ho serviji de ha noz.
* Enor d’an Tad ha d’ar Speret
* Abeurs an dud hag an elet ;
* Ha da Jezus gwir Vab Doue
* Er zakramant a garante !
* Meulomp ol da james Doue leun a vadeles,
* Meulomp ol da james Doue leun a vadeles !
* Kanet, ele, d’hon Otrou
* Ho kantikou kaeran,
* Beniget anezan
* Genimp euz e ol c’hrasou.
* Biskoas tad na oe gwelet
* Ken mad d’e vugale,
* Ken zoursius noz de
* D’ho dioual korf ha speret.
* Pastor karantek meurbet
* Na espern ket e boan,
* Klask a ra heb ehan
* An danvad kez dianket.
* Lamet a n-euz an anken
* A ziwar ma speret,
* Trec’h d’ar c’hig ha d’ar bed,
* Toret a n-euz ma chaden.
* Ma rentet a n-euz pare
* Evel eur medisin,
* Hag e vanket divin
* A zo bevans ma ine.
* Skuill a ra gant abondans
* E c’hras breman warnon,
* E goelet ma c’halon
* A n’euz gret e zemeurans.
* Hen eo ma finvidiges,
* Ma nerz ha ma skoazel ;
* Rak se bete mervei
* Me gano e vadeles.
Diskan :
 Meulomp e peb amzer  Kalon Jezus hon Zalver
$\left.{\begin{matrix}\\\\\end{matrix}}\right\$
bis.
Me ho meul, o ma Jezus,
C’houi ec’h euz ma c’hrouet,
C’houi ec’h euz ma frenet,
C’houi am mag, o ma Jezus
Mil benos d’ac’h, o Jezus,
C’houi a zo ma fastor,
C’houi a zo ma zensor,
C’houi zo ma ol vad, Jezus.
Pec’het am euz, o Jezus,
Alies em bue :
C’houi ec’h euz bet true
Ouz ma stad, o ma Jezus.
Ma ine paour, o Jezus,
Genac’h zo bet goalc’het,
Koant eo breman meurbet
Dre ho kras, o ma Jezus.
Ma zikouret, o Jezus,
Ar rest euz ma deiou,
E kreiz ma ol boaniou,
Bet genin, o ma Jezus !
Hastet, hastet, o Jezus,
Terri ma chadenou :
Na pegouls en Envou
Ho meulin, o ma Jezus !
Ra vezo meulet Jezus,
Dre-ol, da bep mare !
Ni bemnos ha bemde
Meulomp ol, meulomp Jezus ! :
* Diskan.
* Enor ha gloar, da virviken,
* Da Jezus-Krist Doue ha den,
* Roue ha Tad e groadurien.
* Gwejal e vrec’h ol-c’halloudus
* A hadas ar steret lintrus,
* Tro-war-dro d’e dron peurbadus.
* Hen a n-euz krouet an Elet,
* Koantoc’h evit heol ha steret,
* D’he zerviji ha d’hon miret.
* Gant eur gomz hepken e lakas
* An dour da vont kuit er mor braz
* Dizec’h an douar a chomas.
* War ar parkou noaz ha hudur
* Kenkent e ledas ar glazur,
* Bleuniou ’n e douez ha magadur.
* An den ive zo gret gantan,
* Kement hon euz a zo dezan,
* Kouls er bed-al hag er bed-man…
* En deiz ar varn hen a henjo
* Hag a draillo vel ma karo
* Heol ha steret, bev ha maro.
* O pegen krenv dorn hon Roue !…
* Krenvoc’h a gavan koulskoude,
* Pa zonjan en e garante !
* Disken en eur c’hraou evidomp,
* Bevan paour ha zempl eveldomp,
* Gant e vouez kelen ac’hanomp !
* Mervel er groaz war ar C’halvar
* Evit bugale ken digar
* Stag o c’halon ouz an douar !
* Chom noz ha de war an oter
* Dindan spesou mud ha dister,
* Aoun da spontan an den pec’her !
* Ha warlerc’h eun neubet poaniou,
* Skanveit dre gement a c’hrasou,
* Digor d’imp c’hoaz dor an Envou !
* Mari, e Vam hag hon Mam vad,
* Deut genimp da drugarekat
* Jezus hon Roue hag hon Tad.
K. G.
* O Kalon zakr euz ma Jezus,
* Kalon meurbet karantezus,
* Plijet resev, me ho suppli,
* An dezir am euz d’ho meuli.
* C’houi zo ar zoursen bresius
* Euz ar grasou krenv ha nerzus
* A resevan da bep mare
* Hag a douch kement ma ine.
* O Kalon zakr, c’houi zo eun or,
* Hag a welan bepret digor,
* Da zigemer ar bec’herien,
* Pa fel d’he ober pinijen.
* Bet on ziouas ! o ma Zalver,
* Dianoudek en ho kenver :
* Zellet ouz ma ine ingrad,
* Distrei a ran a galon vad.
* Torret am euz lezen Doue
* Kant ha kant mil gwej em bue :
* Muntrer euzus, bugel divad,
* Treuzet am euz Kalon ma Zad !
* Pastor mad, c’houi ec’h euz klasket
* An danvad a oe dianket,
* Setu-hi o c’houlen pardon,
* Digoret dezi ho Kalon.
* Stouet ol betek an douar,
* Hon c’halon rannet gant glac’har,
* Kriomp gant eur vouez truezus :
* Pardon, pardon, Kalon Jezus !
* Pardonet d’imp-ni kristenien
* An diegi hag ar ieinien
* Hon euz bet ouzoc’h, keit amzer,
* Er zakramant euz an Oter.
* Pardonet c’hoaz an torfejou,
* An dismegans, ar blasfemou,
* Gret eneb d’ac’h gant ar re-fal,
* Ken goaz hag er C’halvar gwejal !
* Me garfe gant ma goad goalc’hi
* Ma malis, ma ingrateri :
* Da vianan me o gouelo,
* Betek an heur euz ma maro.
* Ouspen-ze en hoc’h ilijou
* Gant doujans e rin pedenou :
* Ha lies er gomunion
* E tigorin d’ac’h ma c’halon.
* An Oferen c’hoaz a glevin
* Kel lies gwej ha ma hellin ;
* Eno ’c’h ofrin genac’h d’ho Tad
* Ho Kalon bev ha leun a voad.
* Ho pet zonj ive, ni ho ped,
* Euz kalon ho Mam, bet treuzet,
* En harz ar Groaz gant seiz kleze
* Dre an ners euz he c’harante.
* Unanomp breman hon mouejou,
* Ha laromp dre hon c’hantikou :
* Gloar d’ho Kalon, Zalver Jezus,
* Gloar d’ho Kalon, Mam druezus !
* Laket am euz a-gren em speret
* Karet ho Kalon ma Jezus :
* Rag endro d’in kaer am euz zellet
* Ouz an ol draou garantezus
* Netra na drec’h war ho karante,
* Nag en Env na war an douar :
* Oh ! na fol eta e vefen-me,
* O chom ouz-oc’h ien pe glouar.
* O chom ouz-oc’h ien pe glouar.
* C’houi ec’h euz dibabet ann danve
* A vev em izili breman ;
* C’houi ec’h euz krouet d’in ma ine,
* Evid m’oc’h anavin gantan ;
* Ha goude ken espar donezon,
* Ec’h euz gret eur burzud neve :
* Kuzet ec’h euz enon eur galon,
* Ma c’hellin ho karet ive. (bis)
* Kemeret ec’h euz bet en hon zouez
* Daouarn da c’houren ouz Satan,
* Daoulagad da glask emesk ann drez
* An denvet touellet gantan ;
* Diskouarn vit klevet hon c’hlemmou,
* Eur vouez da rei d’imp ali mad,
* Hag evit zantout hon ezomou,
* Eur Galon dom ha leun a voad. (bis)
* Lein ar C’halvar a zo bet ruet,
* Gant ar goad zakr a distrimpe
* Dre bemp gouli truezuz meurbet
* Toullet a hed ar vammen-re.
* O pegen kri gwelet eun Doue
* Stag ouz eur groaz etre daou laer !
* N’eo ket ann tachou c’houarn ho talc’he,
* Med ho karante n’hon c’henver. (bis)
* En ilijou aboe keit amzer,
* Zul gwes m’ho kalver, e teuet ;
* Enem blij a ret war ann oter
* Evel en Env gand an elet :
* Ho nrasan plijadur koulskoude
* Eo aisken en hon c’halonou,
* Ha kijan e goad ho pugale
* Ar goad a red en ho memprou. (bis)
* Warlec’h madoberou ken zouezuz
* En andret eur pec’her m’az on,
* Na c’houlenet ouzin, ma Jezuz,
* Mann ebet ouspen ma c’halon :
* D’ac’h he gwestlan evit eur biken,
* Renet ebars, ha miret-hi :
* Mervel a rin zioul ha dianken,
* Gant ho Kalon bev em hini. (bis)
K. G.
* Diskan.
* Enor war an douar, evel e lein an Envou,
* Da Galon hon Zalver, ken leun a garante :
* A bevar c’horn ar bed zavomp uhel hon mouejou,
* Kanom oll meulodi Da Galon hon Doue,
* Kanom oll meulodi Da Galon hon Doue.
* D’e Galon neb a rent enor,
* Nag e ve pec’her
* He c’hav bepret digor
* Vit hen digemer.
* Koulskoude, neb a chom amzent,
* Kaer en deus pedi,
* Na gers ket war an hent
* A gondu dezi.
* Mar poaniomp ober hon dever,
* Jezuz hon miro
* En e Galon dener,
* Beteg ar maro.
* Kalon Zakr, ni fel d’imp bremans
* Ha da virviken,
* Ho chilaou, ha bevan
* Herve ho lezen !
K. G.
* Deut, tud fidel,
* A vouez uhel
* Kanomp ol kanomp joaüs :
* Gloar, trugare
* Ha karante
* D’ar Galon zakr a Jezus.
* Diskan.
* Ni ol hirie
* Digant Doue
* A esper gras ha pardon :
* Pebes tensor
* A zo digor,
* O Jezus, en ho Kalon !
* Ouz ar gouli
* A splan en-hi
* E sav ar flam ar gaeran :
* Gwir sklerijen
* Evit an den
* A ro d’imp Jezus aman.
* Ar groaz plantet,
* Ar goad skuillet,
* Ar spern a red tro war-dro,
* A gomz ouzimp,
* Hag a lar d’imp
* Kavet zonj euz e varo.
* Gant an ele
* Keit ha Doue,
* Jezus, c’houi zo enoret
* War an douar
* Zo tud klouar
* Ha tud ien en hoc’h andret !
* War an oter,
* E peb amzer,
* Genimp aman c’houi a chom.
* D’hon farean,
* Ha d’hon magan,
* D’hon c’hlevet e peb ezom...
* Eno lies,
* O pebes mez !
* Kristen ebet na weler !
* Er Zakramant
* Na rer zeblant
* Ouz eur Galon ken dener !
* Kalon Jezus,
* Trugarezus.
* Zellet ouzimp a drue :
* Hon zikouret
* Daoust d’hon fec’het,
* Breman ha pad hon bue.
* Hon kuzet don
* En ho Kalon
* O Jezus, ni ho suppli :
* En-hi bepret
* Mar hon miret
* Zur omp en Env d’ho meuli.
N. B. — En enor d’ar Galon-Zakr e heller kanan ive : Meulomp e peb amzer N° 22. — Jezus, Zalver an ineou, N° 125. — Enor ha gloar, N° 23, etc.
* Eun arc’hel a beurz an Otrou,
* A ziskenas euz an Envou,
* D’anons da Vari oa choazet
* Evit Mam da Zalver ar bed.
* Mari a respontas neuze :
* « Zervijeres on da Zoue :
* « Bezet eta gret em andret
* « Ar pez ec’h euz d’in diskleriet. »
* An eil Ferson euz an Dreindet
* Kenkent a zo bet inkarnet,
* Bevet a n-euz war an douar
* O c’hortos mervel er Chalvar.
* Pedet, o Gwerc’hes, Mam Doue,
* Evidomp ol e vajeste :
* Ma vezimp dign euz ar grasou
* A ofr d’imp Jezus hon Otrou.
* Mari, Rouanes an Envou,
* Dizec’het breraan ho taerou.
* Ha chilaouet hon c’hantikou, Alleluia !
* Diskan.
* Alleluia, alleluia, alleluia.
* Ar Mab ec’h euz gwejal douget,
* War ar maro a n-euz trec’het,
* Evel m’en devoa hen laret, Alleluia !
* Mam Jezus, leun a drugare,
* N’ankouaët ket ho pugale,
* Hag evidomp pedet Doue, Alleluia !
* ℣. Gaude et lætare, Virgo Maria, alleluia,
* ℟. Quia surrexit Dominus vere, alleluia.
* Gwerc’hes diwar ho tron en E,
* Gret warnon eur zel a drue :
* Chilaouet ouz ma feden breman,
* O Mam ar gwellan, O Mam ar gwellan.
* Obtenet d’in karet Jezus,
* Ha war e lerc’h kerzat nerzus :
* Gret ma vin d’ezan ha d’ac’h fidel,
* O ma Mam zantel (bis).
* En heur ar maro, me ho ped,
* Ouz a Satan ma diouallet :
* Deut c’houi da zerri ma daoulagad,
* O Mam dous ha mad (bis).